
2005/0250 (AVC)

 
Proposta għal
DEĊIŻJONI TAL-KUNSILL
dwar l-adeżjoni tal-Komunità għar-Regolament Nru 107 tal-Kummissjoni Ekonomika għall-Ewropa tan-Nazzjonijiet Uniti dwar dispożizzjonijiet dwar l-approvazzjoni ta' vetturi tal-kategoriji M2 jew M3 fir-rigward tal-kostruzzjoni ġenerali tagħhom
(preżentata mill-Kummissjoni)
MEMORANDUM TA' SPJEGAZZJONI
1.
Ġenerali
Bid-Deċiżjoni tal-Kunsill 97/836/KE tas-27 ta' Novembru 1997, il-KE saret parti kontraenti tal-Ftehim Rivedut tal-Kummissjoni Ekonomika tan-Nazzjonijiet Uniti għall-Ewropa (UN/ECE) ta' l-1958 fl-24 ta' Marzu 1998 u daħlet għal 78 regolament miżjuda ma' dak il-Ftehim. Dik id-Deċiżjoni daħlet fis-seħħ fl-24 ta' Marzu 1998.
L-Artikolu 3(3) tad-Deċiżjoni jipprevedi li l-Komunità tista' tiddeċiedi li timplimenta regolament li ma daħlitx għalih meta ffirmat il-Ftehim rivedut jekk il-Kunsill japprova dak ir-regolament b' maġġoranza kkwalifikata wara li jirċievi l-approvazzjoni tal-PE.
Ir-Regolament NU/ECE Nru 107 
 dwar dispożizzjonijiet dwar l-approvazzjoni ta' komponenti ta' vetturi tal-kategorija M2 jew M3 fir-rigward tal-kostruzzjoni ġenerali tagħhom għandu l-għan, b'mod partikolari, li jneħħi l-ostakli tekniċi fil-kummerċ f'vetturi bil-mutur bejn il-partijiet kontraenti filwaqt li jiżgura livell għoli ta' sigurtà fit-tħaddim tal-vetturi.Il-Kummissjoni għalhekk tikkunsidra li jkun xieraq l-KE taċċedi għalih.
Huwa previst ukoll illi r-Regolament ikkonċernat se jsir parti mis-sistema ta’ l-approvazzjoni tat-tip għaliex l-ambitu tad-Direttiva 2001/85/KE huwa bħal tar-Regolament Nru. 107.
Għandu jiġi enfasizzat li l-KE ser tieħu d-deċiżjoni tagħha dwar l-adeżjoni għal dan ir-Regolamenti fuq il-bażi tad-dokumenti disponibbli fil-lingwi uffiċjali tal-NU/ECE (l-Ingliż, il-Franċiż u r-Russu). Billi l-KE saret parti mill-Ftehim ta' l-UN/ECE ta' l-1958, hija meħtieġa tosserva l-proċeduri previsti f'dan il-ftehim. Għalhekk, il-verżjonijiet bil-Franċiż u bl-Ingliż tar-Regolament Nru 107 biss ġew annessi. It-traduzzjonijiet ta' dan ir-Regolament ser ikunu ppublikati aktar tard.
2.
Il-Kontenut tal-proposta għal deċiżjoni
L-għan tal-proposta għal deċiżjoni hija li tgħin lill-Komunità taċċedi għar-Regolament UN/ECE Nru 107 dwar dispożizzjonijiet marbuta ma’ l-approvazzjoni tal-vetturi tal-kategoriji M2 jew M3 filwaqt li titqies il-binja ġenerali tagħhom.

Proposta għal
DEĊIŻJONI TAL-KUNSILL
dwar l-adeżjoni tal-Komunità għar-Regolament Nru 107 tal-Kummissjoni Ekonomika għall-Ewropa tan-Nazzjonijiet Uniti dwar dispożizzjonijiet dwar l-approvazzjoni ta' vetturi tal-kategoriji M2 jew M3 fir-rigward tal-kostruzzjoni ġenerali tagħhom

(Test b'relevanza għaż-ŻEE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra d-Deċiżjoni tal-Kunsill 97/836/KE tas-27 ta' Novembru 1997 bil-ħsieb ta' l-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li jikkonċerna l-addozzjoni tal-preskrizzjonijet tekniċi uniformi għall-vetturi bir-roti, tagħmir u partijiet liema jistgħu ikunu iffittjati ma’ u/jew ikunu wżati ma’ vetturi bir-roti u l-kondizzjonijet reċiproċi ta’ l-approvazzjonijiet mogħtija fuq il-bażi ta’ dawn il-preskrizzjonijet ("Ftehim Rivedut ta' l-1958 ")
, u b'mod partikulari l-Artikolu 3(3) u t-tieni inċiż ta' l-Artikolu 4(2) tiegħu,
Wara li kkunsidra l-proposta mill-Kummissjoni,
Wara li kkunsidra l-qbil tal-Parlament Ewropew
,
Billi:
(1)
Ir-rekwiżiti standardizzati tar-Regolament Nru 107
 dwar dispożizzjonijiet dwar l-approvazzjoni ta' vetturi tal-kategoriji M2 jew M3 fir-rigward tal-binja ġenerali tagħhom għandhom l-għan, b'mod partikolari, li jneħħu l-ostakli tekniċi għall-kummerċ f'vetturi bil-mutur bejn il-Partijiet Kontraenti filwaqt li jiżguraw livell għoli ta' sikurezza fit-tħaddim tal-vetturi.
(2)
Il-Kummissjoni għalhekk tikkunsidra li r-Regolament Nru. 107 għandu jsir parti mis-sistema tal-Komunità għall-approvazzjoni tat-tip tal-vetturi bil-mutur.
IDDEĊIDIET KIF GEJ:
Artikolu 1
1.
Il-Komunità għandha tapplika Regolament Nru 107 tal-Kummissjoni Ekonomika għall-Ewropa tan-Nazzjonijiet Uniti dwar dispożizzjonijiet dwar l-approvazzjoni ta' vetturi tal-kategoriji M2 jew M3 fir-rigward tal-kostruzzjoni ġenerali tagħhom
2.
It-test tar-Regolament huwa mehmuż ma' din id-Deċiżjoni.
Artikolu 2
Ir- Regolament Nru 107 tal-Kummissjoni Ekonomika għall-Ewropa tan-Nazzjonijiet Uniti dwar dispożizzjonijiet dwar l-approvazzjoni ta' vetturi tal-kategoriji M2 jew M3 fir-rigward tal-kostruzzjoni ġenerali tagħhom għandhom isiru parti mis-sistema ta’ l-approvazzjoni tat-tip Komunitarja għall-vetturi b’mutur.
Artikolu 3
Il-Kummissjoni għandha tinnotifika lis-Segretarju Ġenerali tan-Nazzjonijiet Uniti b'din id-Deċiżjoni.
Magħmula fi Brussell,

Għall-Kunsill

Il-President

